
Z A P I S N I K
3. sjednice Vijeća Mjesnog odbora Poljanice,
održane 31. kolovoza 2021.
u objektu mjesne samouprave Poljanice, Dubrava 203,
s početkom u 18,00 sati


NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

	Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 3. sjednicu Vijeća Mjesnog odbora.
	Vijeće jednoglasno prihvaća tekst zapisnika 2. sjednice Vijeća, održane dana 14. srpnja 2021.
Predsjednica predlaže dopunu dnevnog reda i to:

· Imenovanje članova školskih i domskih odbora kojih je osnivač Grad Zagreb –Zahtjev za jednokratno korištenje prostora u objektu mjesne samouprave 

 	Na prijedlog predsjednice Vijeće prihvaća dopunu te jednoglasno utvrđuje

D N E V N I   R E D

1. Prijedlozi Vijeća Mjesnog odbora Poljanice za Program građenja komunalne infrastrukture na području Grada Zagreba u 2022. - donošenje zaključka;
2. Prijedlozi Vijeća Mjesnog odbora Poljanice za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.- donošenje zaključka;
3. Prijedlog prioriteta ulica za Izvedbeni program Zimske službe 2021/22. - donošenje zaključka;
4. Prijedlog lokacija za postavljanje spremnika za sol – donošenje zaključka
5. Prijedlog nove regulacije prometa u ulici 9. Novoselski odvojak – donošenje zaključka;
6. Prijedlog odluke o izmjenama i dopunama Odluke o davanju u zakup i na drugo korištenje površina javne namjene – davanje mišljenja;
7. Prijedlog odluke o izmjeni Odluke o naknadi predsjednicima,
potpredsjednicima i članovima vijeća gradskih četvrti i vijeća mjesnih
odbora – davanje  mišljenja;
8. Imenovanje članova školskih i domskih odbora kojih je osnivač Grad Zagreb – donošenje zaključka
9. Zahtjev za jednokratno korištenje prostora u objektu mjesne samouprave – donošenje zaključka
      10.	Pitanja, prijedlozi i obavijesti.



Ad 1. 	Prijedlozi Vijeća Mjesnog odbora Poljanice za Program građenja komunalne infrastrukture na području Grada Zagreba u 2022. godine


Vijećnici su raspravili o potrebnim aktivnostima koje su najpotrebnije u okviru Programa građenja komunalne infrastrukture na području Grada Zagreba u 2022. godini.
Vijeće jednoglasno donosi

ZAKLJUČAK

Predlaže  se u Program građenja komunalne infrastrukture na području Grada Zagreba u 2022. godini uvrstiti izvođenje sljedećih radova:

· Uređenje križanja ulica Klin i Krotovica
· Rekonstrukcija i uređenje ulice Poljanički prilaz u cjeloj dužini, uključujući uređenje nogopstupa s obje strane
· Izrada projektne dokumentacije i uređenje parkirališta duž ulice Poljanički prilaz između drvoreda  s obje strane ulice i to na potezu od Lemeškog puta i 2. Novoselskog odvojka u smjeru sjevera do završetka ulice Poljanički prilaz
· Asfaltiranje ulice V. Poljanice
· Uređenje parkirališta na lokaciji ulica Budrovečki i Plavšinački put – slobodna površina između tih ulica


Ad 2. Prijedlozi Vijeća Mjesnog odbora Poljanice za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. godine

Vijećnici su raspravili o potrebnim aktivnostima u naselju te su predložili nekoliko aktivnosti koje smatraju prioritetnim.
Vijeće jednoglasno donosi 

ZAKLJUČAK

Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. godini, uvrstiti izvođenje sljedećih radova:

· Asfaltiranje i postavljanje kanalica u ulici Laz II
· Postavljanje stupova javne rasvjete na lokaciji III Poljanice sjeverna strana i smjer od Božjakovinske ulice prema II Poljanicama – južna strana
· Zamjena dva drvena stupa javne rasvjete na lokaciji Poljaničkog prilaza između ulica 1. Novoselski odvojak i Golske ulice


Ad 3. Prijedlog prioriteta ulica za Izvedbeni program Zimske službe 2021/22. godine 
Vijeće jednoglasno donosi 

ZAKLJUČAK

         Vijeće Mjesnog odbora Poljanice predlaže da se čiste sve asfaltirane i neasfaltirane ulice u kojima žive građani na području Mjesnog odbora Poljanice,  a sljedeće ulice kao prioritet za Izvedbeni program Zimske službe 2021./22.:

	1. RAZINA PREDNOSTI
	2. RAZINA PREDNOSTI


	Prve Poljanice
Druge Poljanice
Treće Poljanice
Četvrte Poljanice
Pete Poljanice
Poljanički prilaz

Ulica Klin
Krotovica
Božjakovinska
Antolovečki put
Novoselska ulica
	Đelekovečka ulica
Golska ulica
Molvanska ulica
Dinjevački put
Novoselski odvojak I. 
Novoselski odvojak II. 
Novoselski odvojak III. 
Novoselski odvojak IV. 
Novoselski odvojak V. 
Novoselski odvojak VI. 
Novoselski odvojak VII. 
Novoselski odvojak IX. 
I. Laz
II. Laz
III. Laz
Čađavički put
Knezovečki put
Lemeški put
Budrovački put
Plavšinački put
Repaški put





Također, potrebno je čistiti šetnicu od Prvih do Petih Poljanica, duž ulice Dubrava, šetnicu od Prvih Poljanica do Ulice Klin te tramvajska i autobusna stajališta zbog otežanog otvaranja vrata tramvaja i autobusa.
	

Ad 4. Prijedlog lokacija za postavljanje spremnika za sol 
Vijeće jednoglasno donosi 
ZAKLJUČAK

o lokacijama na području Mjesnog odbora Poljanice za postavljanje spremnika za sol.
Lokacije su sljedeće :

1. križanje 4. i 5. Poljanica
2. križanje 1. i 3. Poljanica
3. križanje Antolovečkog puta i Poljaničkog prilaza
4. križanje I Laz i II Laz
5. križanje Novoselske ulice i ulice Klin

          
Ad 5. Prijedlog nove regulacije prometa u ulici 9. Novoselski odvojak 

Vijećnik gosp. Ladislav Plantić iznio je zahtjev stanovnika ulice 9. Novoselski odvojak kojim traže i predlažu novu regulaciju prometa u istoj ulici. Ulica 9. Novoselski odvojak je duga cca 300 metara, dvosmjerna, a pritom vrlo uska, te je trenutno zbog navedenog gotovo nemoguće da se istovremeno dva automobila mimoiđu, odnosno ugrožena je sigurnost u prometu vozila, a naročito pješaka.
Vijeće na osnovu zahtjeva donosi 
ZAKLJUČAK

I. Predlaže se uspostava jednosmjerne regulacije prometa u ulici 9. Novoselski odvojak.
II. [bookmark: _GoBack] Gore navedeno predlaže se radi nedovoljne širine navedene ulice, pri čemu je onemogućeno mimoilaženje dva vozila u prometu, a samim time i ugrožena sigurnost pješaka. 

Ad 6. Prijedlog odluke o izmjenama i dopunama Odluke o davanju u zakup i na drugo korištenje površina javne namjene 

Predsjednica upoznaje članove Vijeća sa prijedlogom odluke o izmjenama i dopunama Odluke o davanju u zakup i na drugo korištenje površina javne namjene, te je nakon kraće diskusije
 Vijeće jednoglasno donijelo
ZAKLJUČAK

Daje se pozitivno mišljenje na prijedlog  odluke o izmjenama i dopunama Odluke o davanju u zakup i na drugo korištenje površina javne namjene – u tekstu kako je predloženo.


Ad.7 Prijedlog odluke o izmjeni Odluke o naknadi predsjednicima,
potpredsjednicima i članovima vijeća gradskih četvrti i vijeća mjesnih
odbora 

Vijeće Mjesnog odbora Poljanice,  jednoglasno donosi 

ZAKLJUČAK

Daje se negativno mišljenje na prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.


Ad 8. Imenovanje članova školskih i domskih odbora kojih je osnivač Grad Zagreb 

Sukladno odredbama o imenovanju članova školskih i domskih odbora, vijeće mjesnog odbora ima pravo imenovati jednog člana školskog odbora u osnovnu školu koja se nalazi na području istog mjesnog odbora. Obzirom da na području Mjesnog odbora Poljanice nema nijedne osnovne škole, Vijeće Mjesnog odbora Poljanice nema prijedlog za imenovanje člana školskog ili domskog odbora kojih je osnivač Grad Zagreb.


Ad 9. Zahtjev za jednokratno korištenje prostora u objektu mjesne samouprave

Na zahtjev za jednokratno korištenje prostora u objektu mjesne samouprave, 
Vijeće donosi
ZAKLJUČAK

Odobrava se korištenje prostora mjesne samouprave gosp. Mirku Sesaru za obiteljsko druženje dana 26.rujna 2021. god. u terminu od 13,00 do 18,00 sati.


Ad 10. Pitanja, prijedlozi i obavijesti.

· predsjednica je upoznala članove Vijeća sa informacijama dobivenim na koordinaciji održanoj dana 30.08.2021. godine na kojoj je dogovorena daljnja suradnja između vijeća mjesnih odbora i vijeća gradske četvrti, te se raspravljalo o pitanjima važnim za svaki mjesni odbor na području GČ Gornja Dubrava,
· vijećnici su upoznati sa informacijom da su odobrena sredstva za nastavak uređenja fasade objekta mjesne samouprave
· vijećnici su upoznati sa promjenom plinomjera na objektu mjesne samouprave
· predsjednica je upoznala vijećnike sa problemom vezanim za pojavu lisica na području mjesnog odbora i dopisom upućenim nadležnim službama vezano za ovu problematiku
· vijećnici su također informirani o pisanoj požurnici nadležnim službama vezano za žurnu potrebu obnove i ocrtavanja horizontalne signalizacije na području mjesnog odbora, a naročito na prilaznim cestama prema školi i dječjim vrtićima
· vezano za ponovno traženje uređenja dječjeg igrališta između IV i V Poljanica od strane ravnateljice DV Mali Cvrčak, gospođe Maje Momirov, dogovoreno je da će predsjednica vijeća  pisanim putem obavijestiti DV Mali Cvrčak da su radovi na uređenju dječjeg igrališta uvršteni u prioritetne akcije i očekuje se izvršenje do konca ove godine

Dovršeno u 20,00 sati.

KLASA:026-02/21-002/1423
URBROJ:251-06-11-513-2
U Zagrebu, 31. kolovoza 2021.

Zapisnik sastavila: 					                     Predsjednica
Jadranka Milivojević		                                       Vijeća Mjesnog odbora Poljanice 
								                   
         Vesna Kotarac	            

